дизайн.
 2. Като алтернатива на недействителността на даден промишлен дизайн, който може да бъде обявен за недействителен по причините, изброени в параграф 1 от настоящия член, страните могат да осигурят, че използването му може да бъде ограничено.
 Член 216
 Предоставени права
 Притежателят на защитен промишлен дизайн има най-малко изключителното право да го използва и да забранява на трети страни да го използват без негово съгласие, по-специално да го създават, предлагат, разпространяват на пазара, внасят, изнасят или да използват продукт, в който е включен или към който е приложен промишленият дизайн, или да складират такъв продукт за тези цели.
 Член 217
 Изключения
 1. Правата, предоставени от при регистрацията на промишлен дизайн, не се упражняват по отношение на:
 а)
 действия, извършвани на частни начала и с нетърговска цел;
 б)
 действия, извършвани с експериментална цел;
 в)
 действия по репродуциране с демонстрационна или учебна цел, при условие че тези действия са съвместими с принципите на лоялната търговия, не вредят неправомерно на обикновената употреба на промишления дизайн и е посочен източникът.
 2. Освен това правата, предоставени от при регистрацията на промишлен дизайн, не се упражняват по отношение на:
 а)
 оборудването на борда на плавателен или въздухоплавателен съд с регистрация в друга държава, когато той се намира временно на територията на съответната страна;
 б)
 вноса в съответната страна на резервни части и помощни приспособления с цел използването им за ремонт на такива съдове;
 в)
 извършването на ремонт на такива съдове.
 3. Правото върху промишлен дизайн не поражда права върху характеристики на външния вид на продукт, които са наложени изключително от техническата му функция.
 4. Правото върху промишлен дизайн не поражда права върху характеристики на външния вид на продукт, които трябва да бъдат възпроизведени по необходимост в точната им форма и измерения, за да може продуктът, в който е включен или към който е приложен дизайнът, да бъде механически свързан или поставен във, около или до друг продукт, така че и двата продукта да могат да изпълняват своите функции
 5. Правото върху промишлен дизайн не възниква за промишлен дизайн, който противоречи на обществения ред или на общоприетите морални принципи.
 Член 218
 Връзка с авторското право
 Промишлен дизайн в обхвата на закрила на право върху промишлен дизайн, регистрирано в една от страните по силата на настоящия подраздел, също може да подлежи на закрила съгласно закона за авторското право, приложим на територията на тази страна от датата, на която промишленият дизайн е бил създаден или записан в каквато и да било форма. Степента, до която се предоставя такава закрила, както и условията за предоставянето ѝ, включително изискваната степен на оригиналност, се определят от всяка страна.
 Подраздел 5
 Патенти
 Член 219
 Патенти и обществено здраве
 1. Страните признават важността на Декларацията относно Споразумението ТРИПС и общественото здраве, приета на 14 ноември 2001 г. (наричана по-нататък „Декларацията от Доха“) от министерската конференция на СТО. При тълкуването и прилагането на правата и задълженията по силата на настоящата глава, страните гарантират съгласуваността с Декларацията от Доха.
 2. Страните зачитат и допринасят за изпълнението на Решението на Общия съвет на СТО от 30 август